फ्लैगगुरुनानक खालसा कॉलेज में हुई परिचर्चा, इंडिया अगेंस्ट करप्शन की कमेटी ने दिए सवालों के जवाबमेनस्टूडेंट्स को समझाया भ्रष्टाचार का अर्थबरेली। हिन्दुस्तान संवादइंडिया अगेंस्ट करप्शन बरेली की कोर कमेटी की ओर से गुरुनानक खालसा इंटर कॉलेज सुभाषनगर में बुधवार को जनलोकपाल विषय पर परिचर्चा हुई। परिचर्चा के दौरान बच्चों ने कोर कमेटी के सदस्यों से कई प्रश्न किए।छात्रा जूही शर्मा ने पूछा-भ्रष्टाचार क्या है? इस पर कमेटी के संजीव मेहरोत्रा ने बताया कि कोई भी किया गया भ्रष्ट आचरण भ्रष्टाचार है। भ्रष्टाचार हमेशा ऊपर से नीचे की ओर बढ़ता है। छात्रा ममता शर्मा ने पूछा - भ्रष्टाचार अगर बुरा है तो सरकार या आला अफसर इसे क्यों करते हैं? कमेटी के ही रोहित अग्रवाल ने जवाब दिया कि सरकार या आला अफसर भ्रष्टाचार करते हैं क्योंकि हम उन्हें मौका देते हैं। वो अपना व्यक्तिगत स्वार्थ सिद्ध करने के लिए ही भ्रष्टाचार करते हैं। हमें उन पर जनलोकपाल बिल की लगाम लगानी ही होगी। छात्र अजय का सवाल था कि जनलोकपाल आने से क्या भ्रष्टाचार मिट जाएगा? राजनारायण ने उत्तर दिया कि जनलोकपाल आने से 60 से 70 प्रतिशत तक भ्रष्टाचार पर रोक लगेगी। इस दौरान कई छात्रों ने प्रश्न किया कि क्या किरन बेदी भ्रष्ट नहीं हैं, तो रोहित अग्रवाल ने बेबाकी से कहा कि चोरों को सभी नजम्र आते हैं चोर। सरकार की मंशा ठीक नहीं है और अगर किरन बेदी भ्रष्ट हैं, तो जनलोकपाल बिल आने दो वो भी जेल जाएंगी। कार्यक्रम में संजीव मेहरोत्रा ने सरकारी लोकपाल व जनलोकपाल में अंतर बताया। साथ ही बच्चों से इस शीतकालीन सत्र पर नजर रखने को कहा। कार्यक्रम में उपप्रधानाचार्य डा. अखिलेश गुप्ता के अलावा डा. ज्ञान सिंह यादव, निर्भय गुर्जर आदि शिक्षक उपस्थित रहे।